Ego Odardus, Campanie marescallus, notum facio tam presentibus quam futuris quod ego donum et elemosinam quam carissimus frater meus Villanus de Alneto fecit fratribus militie Templi de villa quę dicitur Sanciacum, quę est prope Trecas, sicut in carta dicti fratris mei plenius continetur, dictis fratribus quicto, laudo, et in perpetuum quicte et pacifice possidendum concedo. Quod ut notum permaneat et ratum teneatur, literis annotatis sigilli mei munimine roboravi. Actum apud Vitriacum, anno incarnati Verbi millesimo ducentesimo quinto, mense februario.